Source: https://pori.cloudnc.fi/fi-FI/Toimielimet/Joukkoliikennejaosto/Kokous_962020/Citylinjan_kayttooikeussopimuksen_liiken(54954)
Timestamp: 2020-08-15 20:04:27+00:00
Document Index: 26136885

Matched Legal Cases: ['§ 280', '§ 6', '§ 11', '§ 12', '§ 65', '§ 146']

Citylinjan käyttöoikeussopimuksen liikennöintikorvauksen muutos ajalle 1.7.-31.12.2020 | Pori
Citylinjan käyttöoikeussopimuksen liikennöintikorvauksen muutos ajalle 1.7.-31.12.2020
PRIDno-2020-3277
Kaupunginhallituksen tilaaman joukkoliikenteen järjestämistapavaihtoehtojen selvityksen yhtenä toimenpiteenä KH 11.5.2020 § 280 on esitetty Citylinjan liikennöintikorvauksen korottamista vastaamaan linjan kustannuksia, koska alkuperäinen arvio kuluista ja lipputuloista ei ole toteutunut. Citylinjan reitti ja aikataulu on päätetty joukkoliikennelautakunnan päätöksillä 3.4.2017 § 6 ja 29.5.2017 § 11, ja lipun hinta päätöksellä 25.5.2017 § 12. Citylinjan liikennöinti aloitettiin syyskuussa 2017, kun matkakeskus avattiin joukkoliikenteelle.
Citylinjan liikennöinnistä maksettiin korvausta Porin Linjat Oy:lle 308 862 € alv 0 % vuonna 2019. Samana vuonna Citylinjalla matkustettiin 1,00 € -hintaisella kertalipulla 108 000 matkaa. Citylinjan vuoroilla käyvät kaikki muutkin paikallisliikenteen lipputuotteet, joista kertyy lipputuloja. Yhteensä matkustajia oli noin 181 000. Citylinja on kaikkein suosituin joukkoliikenteen linja Porissa.
Citylinjan matkustajamäärät osoittavat linjan olevan suosittu ja käytetty, mutta 1,00€-arvoinen kertalippu ei tuo riittäviä lipputuloja. Spring Advisor Oy:n laskelmissa sopimuskorvaus ja lipputulot yhdessä eivät riitä Citylinjan liikennöintikustannusten kattamiseen. Spring Advisor Oy huomioi laskelmassaan Citylinjan autopäivät, linjatunnit ja linjakilometrit.
Citylinjan nykyisen sopimuksen ja korvausten uudelleentarkastelussa vaihtoehtoina on joko vähentää tarjottuja vuoroja sopimuskorvauksen mahdollistamalle tasolle, korottaa nykyistä liikennöintikorvausta nykyisellä vuorotarjonnalla ja/tai korottaa 1,00€ kertalipun hintaa.
Citylinjalla suuri osa lipuista maksetaan käteisellä, minkä perusteella on pääteltävissä, että Citylinjan matkustajat eivät matkusta joukkoliikenteessä säännöllisesti, ja ovat siten tärkeä uusi mahdollinen muunkin joukkoliikenteen käyttäjäryhmä. Joukkoliikenteen arvostuksen, houkuttelevuuden ja lyhyen matkan pituuden takia Citylinjan lipun hintaa ei ole perusteltua korottaa.
Jos nykyinen vuorotarjonta ja kertalipun hinta halutaan säilyttää, sopimuskorvauksen korottaminen on toteutettavissa kaupunginvaltuuston 18.5.2020 § 65 joukkoliikenteen palvelutason säilyttämiseksi myöntämän lisämäärärahan turvin. Sopimuskorvauksen korottaminen tehdään vain loppuvuodeksi 2020, koska kaupunginhallituksen päätöksen 16.3.2020 § 146 mukaisesti joukkoliikenteen järjestämistavassa valmistellaan siirtymistä käyttöoikeussopimuksista hankintasopimuksiin vuonna 2021.
Joukkoliikennejaosto päättää
jatkaa Citylinjan liikennöintiä nykyisellä reitillä, aikataululla ja kertalipun hinnalla 1,00€
korottaa Citylinjan käyttöoikeussopimuksen liikennöintikorvausta ajalle 1.7.-31.12.2020 palvelutason säilyttämiseksi. Uusi korvaus ajalla 1.7.-31.12.2020 on 42 443 € / kk alv 0 %.
Pöytäkirja päätetiin tarkistaa tämän asian osalta välittömästi kokouksessa.
Joukkoliikennejaosto pyytää kaupungin hankintapalvelut-toimintayksikköä tekemään EU-kynnysarvot ylittävästä suorahankinnasta viipymättä sopimusmuutosilmoituksen HILMAssa, jotta 14 päivän valitusaika ehtii päättymään ennen sopimuskorvauksen muutosta 1.7.2020.
Pöytäkirja päätetään tarkistaa tämän asian osalta välittömästi kokouksessa.
Porin Linjat Oy, omistajaohjausyksikkö, hankintapalvelut-toimintayksikkö